《还家》
宋代·黄公度

黎明呼羸僮，拄策渡野水。
轻岚翳初日，古道步平砥。
麦陇黄四出，松竹翠相倚。
人间春告尽，岩色秀未已。
眼入故乡明，语还亲旧喜。
印非朱买臣，金无苏季子。
窃笑免妻孥，相过动邻里。
富贵岂吾谋，薄游聊尔耳。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。